Arvīds Reķis - Vikipēdija

# Arvīds Reķis

### Vikipēdijas raksts

Arvīds Reķis (dzimis 1979. gada 1. janvārī, Jūrmalā, Latvijā) ir latviešu hokejists - aizsargs. Pašlaik(2007) viņš jau 4. sezonu spēlē Vācijas DEL līgas klubā Augsburgas "Panther". Savu profesionālā spēlētāja karjeru sāka 1996. gadā, kad kopā ar vairākiem spēlētājiem (no pazīstamākajiem - Valērijs Fiļimonovs un Raitis Ivanāns) devās uz Ziemeļameriku un pievienojās OHL līgas klubam Erijas "Otters", kuras sastāvā aizvadīja 4 sezonas. 1998/99 sezonā, spēlējot Erijas klubā, pamanījās palīdzēt pašmāju HK Liepājas Metalurgam tās sastāvā piedaloties vairākās Austrumeiropas hokeja līgas spēlēs. Toties 1999/2000 sezonas otrajā pusē viņš no "Otters" pārcēlās uz CHL klubu Indianapolisas "Ice", bet nākamajā sezonā spēlēja jau ECHL klubā Peorijas "Riverman", kuras sastāvā aizvadīja trīs sezonas, lai gan 2001/02 sezonas vidū paspēja 18 mačus aizvadīt arī AHL līgas klubā Vorčesteras "IceCats". Pēc 2002/03 sezonas, kad Reķis pameta Peorijas klubu viņš devās uz Vāciju un pievienojās Augsburgas "Panther", kuras sastāvā spēlē vēl joprojām. 2005/06 sezonā viņš paspēja, Baltkrievijas hokeja līgas ietvaros, palīdzēt HK Rīga 2000 klubam tā rindās aizvadot 5 spēles.

Latvijas hokeja izlases sastāvā pirmoreiz piedalījās 1995. gada Eiropas U-20 junioru čempionātā C divīzijā, bet nākamo reizi Latvijas izlases sastāvā parādījās tikai 1999. gada Pasaules U-20 junioru čempionātā B divīzijā, kur atzīmējās ar 2 gūtiem vārtiem un 2 rezultatīvām piespēlēm. 2003. gadā Reķis spēlēja jau Pasaules čempionātā pieaugušajiem un kopš tā laika ir piedalījies visos svarīgākajos izlases turnīros - 2004., 2006. un 2007. gadu Pasaules čempionātos, 2005. gada Olimpisko spēļu kvalifikācijā un 2006. gada Olimpiskajās spēlēs, izlaižot vienīgi 2005. gada Pasaules čempionātu. Tiesa, viņš izlaida daļu 2007. gada Pasaules čempionātu, jo turnīra vidū guva savainojumu.

### [izmainīt šo sadaļu] Karjeras statistika

|  | Regulārā sezona |  | Izslēgšanas kārta
--- | --- | --- | --- | ---
Sezona | Komanda | Līga | Sp | V | RP | P-ti | SM | Sp | V | RP | P-ti | SM
1996-97 | Erijas "Otters" | OHL | 65 | 5 | 19 | 24 | 101 | 5 | 1 | 2 | 3 | 2
1997-98 | Erijas "Otters" | OHL | 60 | 9 | 36 | 45 | 77 | 7 | 1 | 2 | 3 | 2
1998-99 | Erijas "Otters" | OHL | 60 | 5 | 29 | 34 | 66 | 5 | 1 | 1 | 2 | 0
1998-99 | HK Liepājas Metalurgs | Austrumeiropas līga | ?? | ?? | ?? | ?? | ?? | -- | -- | -- | -- | --
1999-00 | Erijas "Otters" | OHL | 57 | 6 | 29 | 35 | 93 | -- | -- | -- | -- | --
1999-00 | Indianapolisas "Ice" | CHL | -- | -- | -- | -- | -- | 4 | 0 | 0 | 0 | 0
2000-01 | Peorijas "Rivermen" | ECHL | 64 | 12 | 21 | 33 | 99 | 12 | 4 | 3 | 7 | 20
2001-02 | Peorijas "Rivermen" | ECHL | 43 | 10 | 17 | 27 | 32 | -- | -- | -- | -- | --
2001-02 | Vorčesteras "IceCats" | AHL | 18 | 0 | 3 | 3 | 8 | -- | -- | -- | -- | --
2002-03 | Peorijas "Rivermen" | ECHL | 57 | 4 | 19 | 23 | 56 | 4 | 0 | 2 | 2 | 2
2003-04 | Augsburgas "Panther" | DEL | 46 | 5 | 15 | 20 | 81 | -- | -- | -- | -- | --
2004-05 | Augsburgas "Panther" | DEL | 45 | 5 | 10 | 15 | 44 | 4 | 0 | 1 | 1 | 6
2005-06 | Augsburgas "Panther" | DEL | 51 | 5 | 10 | 15 | 52 | -- | -- | -- | -- | --
2005-06 | HK Rīga 2000 | BHL | 5 | 0 | 0 | 0 | 8 | -- | -- | -- | -- | --
2006-07 | Augsburgas "Panther" | DEL | 36 | 3 | 7 | 10 | 62 | -- | -- | -- | -- | --

### [izmainīt šo sadaļu] Ārējās saites

- eurohockey.net profils
- hockeydb.com profils

Saturs iegūts no "http://lv.wikipedia.org../../../a/r/v/Arv%C4%ABds_Re%C4%B7is_dd06.html"

Kategorijas: 1979. gadā dzimušie | HK Liepājas Metalurga spēlētāji | Augsburgas "Panther" spēlētāji | HK Rīgas 2000 spēlētāji | Jūrmalā dzimušie | Latvijas hokejisti

##### Views

- Raksts
- Diskusija
- Pašreizējā versija

##### Meklēt

##### Citās valodās

- English
- Hrvatski
- Slovenčina